**Klinisk simulering, Scenariobeskrivelse**

|  |  |
| --- | --- |
| **Kategori** | **Tema** |
| Bedre pårørende samarbeid -DPS | Første samtale med pasient om pårørendesamarbeid |

|  |
| --- |
| **Læringsmål** |
| 1. Formidle betydningen av pårørendesamarbeid 2. Utforske pasientens forhold til sine pårørende og hva pasienten opplever er viktig i samarbeid med dem |
|  |
|  |

|  |
| --- |
| **Deltagere** |
| **Pasient**: En pasient  **Personal**: 1-2 helsepersonell |

|  |
| --- |
| **Hendelsesforløp i scenariet** |
| Pasient kommer til samtale ved et distriktspsykiatrisk senter. Pasienten blir introdusert for seksjonens tilbud om familieinvolvering av 1-2 helsepersonell (Spill den rollen du har selv har - behandler/miljøterapeut) |

|  |
| --- |
| **Informasjon til: behandlere/miljøterapeut i klinisk simulering (deltagere)** |
| Behandler og/eller miljøterapeut innleder med småprat og presenterer tema og tidsramme for møtet. I samtalen skal du/dere ha fokus på pårørendesamarbeid. Du/dere skal forklare pasienten hvorfor det er en fordel å involvere familien som en del av behandlingstilbudet og at familiesamarbeid vil være en fordel for både pasient og familien.  Forslag til hva du/dere kan si:  «Vi ønsker å snakke om dine behov rundt familiesamarbeid. Vi vil presentere hva vi kan tilby deg og din familie. Vi ønsker å høre dine tanker om hvordan dine nærmeste kan oppleve situasjonen».  Stikkord til samtalen:   * Samarbeid med familien bidrar til å finne flere ressurser og muligheter i familien og nettverket. * Det er vanlig at det oppstår konflikter og misforståelser i familien når man er i krise, og her kan familiesamarbeid hjelpe. * Samarbeid med familien kan bedre pasientens livssituasjon og fungering og redusere risikoen for tilbakefall. * Samarbeid med familien reduserer stress og belastning og bedrer livssituasjonen for de pårørende   Formidle til pasienten:  Her ved enheten (navn på enheten) skal alle pasienter få kjennskap til tilbud om familiesamarbeid, dine nærmeste pårørende/familien din tilbys en lignende samtale. Jeg/vi inviterer også deg og familien til en eller flere fellessamtaler hvor hensikten er å møtes og å snakke om veien videre.   * Lengde og innhold i familiesamarbeidet tilpasses pasientens behov og dagsform. * Tydeliggjør at åpenhet og støtte fra familie og nettverk øker sjansen for å bli bedre. |

|  |
| --- |
| **Forberedelser** |
| Lese samtaleguiden for basissamtale med pasient om pårørendesamarbeid. Punkt 1-4. |

|  |
| --- |
| **Tidsramme** |
| 5 minutter til forberedelse til scenario, 15 minutters samtale |

|  |
| --- |
| **Pasientbeskrivelse** |
| Kari 23 år, har vært innlagt akutt på døgnavdeling og er nå utskrevet og overført til poliklinisk behandling. For 3 måneder siden avbrøt hun et 6 måneders semester på utveksling i USA, og dukket opp uanmeldt hjemme hos foreldrene. Hun virket mutt og innesluttet, og sov det første døgnet. Etter noen dager forstod foreldrene at hun ikke var frisk. Hun sa mye rart, og nektet å spise middag med familien som hun mente egentlig ikke ville henne vel. Situasjonen eskalerte over et par uker, og foreldrene måtte kontakte legevakten en kveld. Kari ble innlagt på psykiatrisk akuttavdeling. Hun har fått medisiner som har dempet angsten noe, men føler seg svært sliten. Hun greier ikke å konsentrere seg om noe, ikke se på TV eller lese en bok. Det har fremkommet at Kari har strevd en god stund. Hjemme hos foreldrene holder hun seg mest på rommet. Foreldrene er usikre på hvordan de skal gå frem og er redde for at Kari skal bli syk igjen.  Miljøterapeut fra døgnavdeling deltar i samtalen etter ønske fra Kari. Behandler på poliklinikken har hatt en samtale med Kari en gang tidligere. |
|  |
|  |

|  |  |  |  |
| --- | --- | --- | --- |
| **Situasjon** | **Forslag til tiltak** | **Hva skjer videre** | **Observasjoner** |
| **Ved scenariostart**  Pasient hentes av personale ute på venteværelset og scenariet starter. | -Småsnakk  -Innleder med å si noe om hvorfor vi er her/tema for samtalen. |  | Hvordan skaper de innledningsvis en god og trygg ramme for samtalen? |
| **Underveis**  Pasienten er skeptisk til at foreldrene skal vite alt.  Pasienten tenker mye på hva som egentlig har skjedd og hvordan fremtiden skal bli.  Pasienten skulle ønske at familien forstod hvorfor hun trekker seg unna. | Formidle |  | Blir betydningen av pårørendesamarbeid forklart på en enkel og forståelig måte?  Utforskes det på en god måte hvilket  forhold pasienten har til sine pårørende og hva pasienten opplever er viktig i samarbeid med dem? |
| **Avslutningsvis** | Gi ut skriftlig informasjon om avdelingens familiesamarbeid.  Ros pasient for engasjement og det han/hun har delt. |  |  |

**Ved debrief**

|  |  |  |
| --- | --- | --- |
| **Emner som kan berøres under debrifingen** | **Emner som kan berøres under debrifingen** | **Egne notater** |
| -Hva fikk dere til?  -Hva ville du/dere gjort annerledes neste gang?    -Hvordan ble læringsmålene innfridd? | Hva kjennetegner god kommunikasjon i samtalen? | Hva tar du med deg videre? |